**Organizačné pokyny k pobytovému letnému detskému táboru**

Centrum voľného času so sídlom v Leviciach pripravil pre Vaše deti letný detský tábor (LDT) formou pobytu v hotely Heľpa v rovnomennej obci okrese Brezno v čase letných prázdnin od 29. júla do 4. augusta 2018.

Tak, ako sa spieva v jednej zo slovenských piesní, najkrajšie stromy sú na Horehroní, tento kraj skutočne ponúka krásnu okolitú prírodu. Na Horehroní sa stretajú tri Národné parky – prechádza ním hrebeň Nízkych Tatier, Muránska a Slovenský raj. Deti strávia v prostredí Muránskej planiny a Slovenského raja prostrednú časť leta so zaujímavým programom zameraným na spoznávanie prírody, športové, spoločenské a kultúrne aktivity.

**Doprava:** Obojsmerná autobusová doprava zabezpečená v cene pobytu.Tábor začína dňa 29.7.2018 (nedeľa). Deti je potrebné priniesť na miesto zrazu, ktorým je parkovisko za obchodným domom MIDO v Leviciach o 09:00 hod. Vedúcim pracovníkom LDT deti odovzdá ich zákonný zástupca, alebo ním poverená osoba. Predložia všetky požadované dokumenty a v prípade potreby oboznámia zdravotníka LDT o zdravotných obmedzeniach dieťaťa a podávaním liekov aj s presným rozpisom dávkovania. Tábor končí 4.8.2018 (sobota) vyzdvihnutím detí taktiež na parkovisku za obchodným domom MIDO v Leviciach cca 11:00-12:00 hod. Dieťa bude odovzdané len zákonnému zástupcovi, prípadne osobe ním poverenej po predložení písomného súhlasu ešte v deň nástupu dieťaťa na pobyt (t.j. 29.7.2018).

**Ubytovanie:** v 2 + 2 lôžkových izbách so sociálnym zariadením, televízorom a wifi pripojením na internet. Súčasťou zariadenia je veľká jedáleň. K dispozícii počas celého pobytu budú mať deti krytý bazén s protiprúdom, soľnú jaskyňu, v interiéri herňu s možnosťou využitia rekreačných športov ako stolný tenis, stolný futbal, bowling, ďalej spoločenskú miestnosť s TV. V areáli sa nachádza aj ohnisko na opekanie a multifunkčné ihrisko. Okolie ponúka množstvo zaujímavých príležitostí na výlety a ľahkú turistiku.

**Cena tábora za jedno dieťa je 180** €, celú sumu hradí rodič.

**V cene je zahrnuté:** ubytovanie na 6 nocí/7 dní, strava 5x denne (raňajky, desiata, obed, olovrant, večera a pitný režim), doprava (autobus) z Levíc do Heľpy a späť do Levíc, poistenie dieťaťa počas celého pobytu, pobytová taxa na mieste ubytovania na celý pobyt pre jedno dieťa, materiálno technické zabezpečenie LDT, vstupy a výlety.

Možné výlety:

* návšteva tradičných salašov – pozorovanie dojenia ovečiek a výroby žinčice
* skanzen Heľpianskej ľudovej kultúry a umenia
* návšteva Dobšinskej ľadovej jaskyne
* jelenia obora – sledovanie vysokej zveri
* Šumiac –prehliadka zvoncov, ľudových tradícii a hry na netradičných nástrojoch
* Ranč pod Orľou skalou – jazda na koňoch
* Čiernohorská železnička – prehliadka lesníckeho skanzenu

Okrem toho sú pre deti prichystané:

* tvorivé dielne
* tradičné aj netradičné športové súťaže
* vedomostný kvíz
* spoznávanie okolia spojené s nočným pochodom
* ľahšie turistiky v okolitých horách
* hľadanie pokladu – nočná hra
* oddych v hotelovom wellness centre
* kúpanie v krytom bazéne
* opekanie na ohníku
* talentová súťaž – tanec + spev
* diskotéka
* „výcvik“ – ako prežiť v prírode – formou náučných hier

Prosíme rodičov, aby deťom vybavili do dňa nástupu na LDT (t.j. 29.7.2018) cestovný preukaz na bezplatné cestovanie vlakom pre deti od 6 do 15 rokov, z dôvodu, že niektoré výlety plánujeme absolvovať vlakovou dopravou. Všetky potrebné informácie získate na <http://www.slovakrail.sk/sk/bezplatna-preprava/deti-od-6-do-15-rokov-bp.html>.

**Prihláška:** vyplnený a zákonným zástupcom podpísaný formulár je potrebné naskenovaný zaslať najneskôr **do 30. apríla 2018** na adresu: [centrumv36@cvclv.edu.sk](mailto:centrumv36@cvclv.edu.sk). Do správy treba priložiť naskenovaný doklad o zaplatení rezervačného poplatku (1. splátka z ceny pobytu) a **v názve správy** **je potrebné uviesť** celé meno dieťaťa, ktoré sa pobytového tábora zúčastní + formulku „pobytový tábor 2018. **Vyplnenú a podpísanú prihlášku s dokladom o zaplatení je taktiež možné doručiť osobne do Centra voľného času na adrese Ulica sv. Michala 42 Levice** (II. ZŠ Levice).

**Termíny uhradenia poplatku za LDT:**

prvá splátka : **100,- eur do 30.04. 2018**

druhá splátka : **80,- eur do 01.07. 2018**

Platbu realizujte, prosím, na číslo účtu vo formáte IBAN: **SK71 5600 0000 0071 3734 3006**

Do poznámky je potrebné uviesť celé meno dieťaťa + formulku „ pobytovytabor2018 “.

Čiastku je možné uhradiť aj v plnej výške k termínu 30.4.2018. **Rezervácia je záväzná po uskutočnení platby a doručení potvrdenia o platbe (osobne, mailom)** - v prípade platby na splátky je potrebné doručiť kópiu aj za druhú splátku a to najneskôr do 1.7.2018.

**V prípade nedostatočného počtu prihlásených detí sa LDT neuskutoční** a organizátor o tom oboznámi zákonného zástupcu dieťaťa najneskôr do 20. mája 2018 a vráti mu poplatok za LDT.

**Storno poplatky:**

Ak dieťa nebude môcť nastúpiť na LDT, platia storno poplatky vo výške ako uvádza nasledovná tabuľka:

|  |  |
| --- | --- |
| **Lehoty na odhlásenie dieťaťa z LDT** | **Výška odpočítanej ceny z celkovej ceny za pobyt v LDT** |
| viac ako 30 dní pred nástupom na pobyt | Len základné poplatky (cena za autobus a poistné)  - **36 €** |
| 30 - 15 dní pred nástupom na pobyt | 30% z ceny pobytu za LDT - **54€** |
| 14 – 5 dní pred nástupom na pobyt | 50% z ceny pobytu za LDT - **90€** |
| menej ako 5 dní pred nástupom na pobyt | 100% z ceny pobytu za LDT - **180€** |

**V prípade, že sa dieťa nebude môcť zúčastniť pobytu zo zdravotných dôvodov, rodič alebo jeho zákonný zástupca je povinný do dňa nástupu predložiť lekárske potvrdenie** o tejto skutočnosti vedúcemu tábora. Následne mu bude vrátený poplatok za pobyt v LDT znížený o základné poplatky (cena za autobus a poistné). V opačnom prípade platia pre rodiča storno poplatky uvedené v tabuľke hore!

**Suma v plnej výške bude rodičovi vrátená len ak si sám nájde za svoje dieťa náhradu a túto zmenu najneskôr tri pracovné dni pred odchodom na pobyt** (teda do 25.7.2018) **nahlási do CVČ** osobne alebo písomne. Pri písomnom oznámení je rozhodujúca pečiatka na obálke. Náhradník musí mať pri nástupe na pobyt všetky potrebné doklady a potvrdenia, ako uvádzame v ďalšom bode. Taktiež musí mať do termínu vyplnenú prihlášku a odovzdanú v CVČ. Poplatok za LDT je rodič náhradníka povinný bezodkladne uhradiť osobne v CVČ alebo na účet, najneskôr však dňa 25.7.2018.

Nárok na vrátenie sumy je potrebné si uplatniť najneskôr 10 pracovných dní po skončení pobytu, inak nárok naň zaniká.

**Pri nástupe dieťaťa do LDT je potrebné odovzdať:**

- kópiu kartičky poistenca zdravotnej poisťovne dieťaťa

- lekárske potvrdenie zdravotného stavu dieťaťa (od všeobecného lekára pre deti a dorast)

- vyhlásenie o bezinfekčnosti

– informovaný súhlas rodiča

- v prípade potreby presný rozpis dávkovania liekov ako aj ich názov + riadne označené lieky celým menom dieťaťa aj s príbalovými informáciami jednotlivých liekov v originálnom balení vhodne zabalené (v samostatnej taštičke/vrecku) – dieťa odovzdá lieky zdravotníkovi, pod dohľadom ktorého bude lieky podľa priloženého rozpisu užívať

- cestovná preukaz na bezplatné cestovanie vlakovou dopravou

**Bez uvedených dokladov dieťa do tábora nemôže nastúpiť !!!**

**Odporúčaná základná výbava pre deti do LDT:**

- menší ruksak na výlety

- fľaša (termo/z tvrdeného plastu) na nápoj v prípade výletov (vhodná je 0,5/ 1 l fľaša )

- šiltovka alebo šatka

- spodnú bielizeň a ponožky

- pyžamo

- tričká s dlhými a krátkymi rukávmi

- krátke a dlhé nohavice

- letná vetrovka a teplý sveter, resp. mikina

- športové oblečenie/tepláková súprava

- pršiplášť alebo nepremokavá vetrovka s kapucňou

- plavky

- osuška + uterák

- prezuvky do izby a wellness

- športová obuv

- turistické topánky (odskúšané, nemali by dieťa tlačiť)

- teplejšie oblečenie na výlet do jaskyne!

- hygienické potreby

- slnečné okuliare a krém na opaľovanie s UV vhodným pre deti

- baterka

- repelent / prostriedok proti komárom, kliešťom

- písacie potreby

- v prípade potreby lieky, ktoré dieťa užíva

- zoznam vecí v batožine, menším deťom odporúčame osobné veci vhodne označiť, napr. iniciálkami mena.

**Doplnková výbava pre deti do LDT (nepovinná):**

- kniha, spoločenské hry.

- biele tričko, na ktoré je možné kresliť a podpisovať kamarátmi z tábora

Vreckové odporúčame max 20 eur na dieťa, sumu nechávame na uvážení rodičov.

V prípade zdravotných alebo výchovných problémov dieťaťa vás bude kontaktovať vedúci tábora. V prípade potreby je rodič povinný po telefonickom dohovore s vedúcim tábora prísť dieťa bezodkladne osobne vyzdvihnúť do hotela!

Dôležité čísla:

* Vedúci tábora: 0907 489 989
* Zdravotník: 0903 988 135

V prípade akýchkoľvek informácií nás neváhajte, prosím, kontaktovať na:

CENTRUM VOĽNÉHO ČASU

Ulica sv. Michala 42,

93401 Levice, (II. ZŠ Levice)

tel./fax: 0911 969 808

036 - 631 2661

e-mail: [centrumv36@cvclv.edu.sk](mailto:centrumv36@cvclv.edu.sk)

**Tešíme sa na Vás!**

**Informovaný súhlas rodiča (zákonného zástupcu dieťaťa)**

v zmysle § 28 ods. 17 a § 30 ods.7 zákona č. 245 / 2008 Z. z. o výchove a vzdelávaní (školský zákon) a o zmena doplnení niektorých zákonov a podľa § 6.7 ods. I vyhlášky Č. 306/2009 Z. z. o školskom klube detí. ŠSZČ, CVČ

**Názov aktivity: DETSKÝ LETNÝ POBYTOVÝ TÁBOR 2018 - HEĽPA**

**Termín : 29.júla - 4. augusta 2017**

**Meno a priezvisko dieťaťa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Adresa bydliska a telefón zákonného zástupcu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oboznámenie s rizikami, s ktorými pravdepodobne príde dieťa do styku:**

1. Dieťa sa bude riadiť pokynmi pedagogického dozoru a školským poriadkom zverejneným na stránke CVČ\*.
2. Pri prevoze v autobuse sa bude správať podľa poriadku stanoveného vodičom / smeti odhadovať na miesto určené na smeti, nevykladanie nôh na sedadlá, hlučnosť ... /.
3. V ubytovacom zariadení a autobuse úmyselné poškodenie majetku uhradia rodičia/ zákonný zástupca.
4. Dieťa bude dodržiavať nočný pokoj ako aj celý denný režim.
5. Svojvoľne nebude opúšťať priestory tábora a miesta výletov. Každé opustenie – vzdialenie sa bude hlásiť pedagogickému dozoru v tábore.
6. V ubytovacích priestoroch, v priestoroch jedálne a okolia je zakázané kupovať a konzumovať alkohol a fajčenie!
7. **Pred nástupom do tábora rodič/zákonný zástupca oboznámi dieťa s týmto poučením.**

**Pri porušení niektorého bodu z tohto prehlásenia som si vedomý / á / dôsledkov – vylúčenie z tábora bez nároku vrátenia účastníckeho poplatku!**

**\*Súhlasím – nesúhlasím**

- so zverejnením fotodokumentácie z táborovej činnosti na web stránke CVČ

- s propagáciou CVČ v médiách počas letnej činnosti

*\*nehodiace sa, prosím, preškrtnite*

**Upozornenie pre rodičov:**

**Rodič je povinný pravdivo informovať o zdravotnom stave,** osobne odovzdať dieťa pedagogickému zamestnancovi – vedúcemu tábora.

Rodič je povinný pred odchodom dieťaťu zabezpečiť vhodné oblečenie a obuv / na teplé i chladnejšie dni, nakoľko v prostredí, kde je letný tábor sa počasie rýchlo mení /, ochranné pomôcky proti slnečnému žiareniu...

**Dieťaťu nie je dovolené prinášať do tábora cenné predmety a predmety ohrozujúce bezpečnosť a zdravie.** Za fotoaparát, mobilný telefón, notebook, tablet a iné cenné veci, ktoré si dieťa napriek upozorneniu prinesie do letného tábora, v prípade straty alebo poškodenia CVČ neberie na seba riziko náhrady. **Všetky cennosti rodič dáva dieťaťu na vlastnú zodpovednosť!** Ich opodstatnenie treba starostlivo zvážiť.

V prípade nepriaznivého počasia, či iných nepredvídateľných okolností, si CVČ vyhradzuje právo na zmenu programu prázdninovej činnosti.

\* Počas celého pobytu platí pre všetky deti školský poriadok, ktorý je zverejnený na stránke www.cvclv.edu.sk!

Svojím podpisom potvrdzujem, že som bol/ a riadne oboznámený/á s obsahom informovaného súhlasu a som si vedomý/á prípadných dôsledkov svojho súhlasu.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*podpis rodiča / zákonného zástupcu*

**Vyhlásenie o bezinfekčnosti**

Vyhlasujem, že dieťa ...................................................................................................................

bytom v : ........................................................................... neprejavuje príznaky akútneho ochorenia a že orgán na ochranu zdravia ani ošetrujúci lekár nenariadil tomuto dieťaťu karanténne opatrenie / karanténu, zvýšený zdravotný dozor alebo lekársky dohľad/ a že mi nie je známe, že by v poslednom mesiaci prišlo uvedené dieťa alebo jeho rodičia alebo iné osoby, ktoré s ním žijú v spoločnej domácnosti , do styku s osobami, ktoré ochoreli na prenosnú chorobu / napr. hnačka, angína, vírusový zápal pečene, zápal mozgových blán, horúčkové ochorenie s vyrážkami..../.

Som si vedomý /á/ právnych následkov v prípade nepravdivého vyhlásenia, najmä som si vedomý /á/ , že by som sa dopustil /a/ priestupku podľa §29 ods. 1 písm. h / zákon SNR č. 372 /1990 zb. o priestupkoch.

V........................... dňa :.............................

.......................................................................

*čitateľný podpis rodiča / zákonného zástupcu*

**PRIHLÁŠKA**

prihlasujem svoje dieťa do letného pobytového detského tábora,

ktorý organizuje Centrum voľného času

Ul. Sv. Michala 42, 934 01, Levice

**Termín:** 29.júl – 4. august 2018

**Miesto konania**: [Heľpa](https://www.megaubytovanie.sk/helpa), Hlavná 65/35, 976 68

**Prihlášky zasielajte na adresu:** [centrumv36@cvclv.edu.sk/](mailto:centrumv36@cvclv.edu.sk/) Centrum voľného času,

Ulica sv. Michala 42, 934 01, Levice

|  |  |
| --- | --- |
|  | **Údaje o dieťati:** |
| Priezvisko a meno: |  |
| **Dátum narodenia:** |  |
|  | **Údaje o rodičovi (zákonnom zástupcovi):** |
| Priezvisko a meno: |  |
| **Ulica, popisné číslo:** |  |
| **Mesto (obec) a PSČ:** |  |
| **Telefónne číslo 1:** |  |
| **Telefónne číslo 2:** |  |
| **E-mail:** |  |

**Beriem na vedomie záväznosť tejto prihlášky** a zaväzujem sa do 30. apríla 2018 uhradiť náklady (rezervačný poplatok – 1. splátka) spojené s pobytom a programom v letnom detskom tábore, vo výške **100,00 €** a do 1. júla 2018 uhradiť 80,00**€** (2. splátka)na účet CVČ Levice:

**SK71 5600 0000 0071 3734 3006**

**Povinné údaje:**

* správa pre prijímateľa: priezvisko a meno dieťaťa + „pobytový tábor 2018“

V ................................ dňa .............................

........................................................

*podpis rodiča/zákonného zástupcu*

**Prehlásenie rodičov**

**1.** Podľa *§ 7 zák. 122/2013 Z.z. o ochrane osobných údajov* (a od 25.05.2018 bude platiť zákon č.18/2018) **súhlasím s možnosťou spracovania uvádzaných osobných údajov** na účely organizácie tábora.

V ....................dňa................... ..................................................

*podpis zákonného zástupcu*

**2.** **Súhlasím so spracúvaním fotografií** a iných obrazových záznamov môjho dieťaťa ..........................................., získaných počas činnosti letného tábora, na účely propagácie a ich uverejnením na webovej stránke CVČ Levice - www.cvclv.edu.sk . Uvedený súhlas je platný až do jeho písomného odvolania.

V ..................dňa..................... ..................................................

*podpis zákonného zástupcu*

**3. Čestne prehlasujem,** že moje dieťa........................................... ⃰ **má/ nemá alergiu** na lieky či ich jednotlivé zložky, potraviny či iné druhy alergénov.

V prípade, ak dieťa alergiu má, pravdivo uvádzam o aké druhy ide: ..........................................................................................................................................................................................................................................................................................................................

V prípade prejavu alergií treba podávať lieky ……………………………………………...............

⃰ nehodiace sa škrtnite

V..................dňa......................

......................................................

*podpis zákonného zástupcu*

**Potvrdenie o zdravotnom stave dieťaťa**

Meno a priezvisko dieťaťa: ..........................................................................................................

Dátum narodenia:..........................................................................................................................  
Bydlisko : .....................................................................................................................................

Potvrdzujem, že dieťa **je - nie** je zdravé a **môže - nemôže** nastúpiť do LDT. nehodiace sa škrtnite

Prekonané choroby v priebehu posledných 2 mesiacov:

............................................................................................................................................................................................................................................................................................................................................................................................................................................................................................................................................................................................................................

T.č. užíva dieťa nejaké lieky? (uveďte aj presné dávkovanie) .......................................................................................................................................................   
.......................................................................................................................................................

V.......................dňa: ........................... ........................................................

*podpis a pečiatka*

*ošetrujúceho detského lekára*